Konkurents regioonide vahel on tugev. Olukorda teravdab asjaolu, et väliskaubandusele orienteeritud Belgia kõik suuremad sadamad asuvad Flandrias, mistõttu viimase (formaalne) osakaal ekspordis ületab 75%. See on  tekitanud riigis ka sisepingeid: suuremat lisaväärtust loovad ja seetõttu ka suuremat maksuhulka föderaaleelarvesse andvad flaamid sooviksid rohkem kulutada oma regiooni tarbeks ja vähendada föderaaleelarve kaudu lõuna poole kantavat raha. Viimast eesmärki täidab föderaalriigi reformimise kava, mille arutamisega jätkuvalt tegeldakse.